### Какви джанти да изберем?



Това зависи от вашите предпочитания, експлоатационни условия, климатичните условия и най-вече изискванията на производителя на автомобила.


* Ако държите преди всичко на безопасността и дългия живот на механизмите и детайлите в автомобила, то изберете **размери джанти**, които отговарят на всички технически характеристики, изисквани от производителя. Така ще увеличите експлоатационния срок на окачването и ще си гарантирате добра устойчивост на автомобила на пътя.
* При често движение по лоши или черни пътища най-добре изберете стоманени джанти, отговарящи на техническите изисквания на производителя.
* Ако се движите по добре поддържани пътища и държите на скоростта, то по-добрият вариант са лети джанти.
* Ако имате възможност и средства най-добрия вариант са кованите джанти, които ще ви служат дълго и безпроблемно.


Някои специалисти препоръчват стоманени джанти за зимата и лети джанти за лятото. Удачен е вариантът с два комплекта джанти. **Зимни гуми** със стоманени джанти и **летни гуми** с лети алуминиеви джанти. Така не се налага монтаж и демонтаж на зимни или летни гуми, а подмяната се извършва бързо.


Изборът на правилните джанти оказва влияние не само на експлоатационните характеристики на автомобила, но и на безопасността на движение. Най-оптимални са тези параметри, които са предписани от производителя на конкретния автомобил.


